title: Директива 2002/35/ЕО на Комисията от 25 април 2002 година за изменение на Директива 97/70/ЕО на Съвета за установяване на хармонизиран режим за безопасност на риболовните кораби с дължина, равна или по-голяма от 24 метра (текст от значение за ЕИП)

text:
Важна правна забележка

|

32002L0035

Официален вестник n° L 112 , 27/04/2002 стр. 0021 - 0033 специално чешко издание глава 07 том 006 стр. 233  - 245 специално испанско издание глава 07 том 006 стр. 233  - 245 специално унгарско издание глава 07 том 006 стр. 233  - 245 специално литвийско издание глава 07 том 006 стр. 233  - 245 LV.ES глава 07 том 006 стр. 233  - 245 MT.ES глава 07 том 006 стр. 233  - 245 PL.ES глава 07 том 006 стр. 233  - 245 SK.ES глава 07 том 006 стр. 233  - 245 специално словенско издание глава 07 том 006 стр. 233  - 245

		20020425Директива 2002/35/ЕО на Комисиятаот 25 април 2002 годиназа изменение на Директива 97/70/ЕО на Съвета за установяване на хармонизиран режим за безопасност на риболовните кораби с дължина, равна или по-голяма от 24 метра(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 97/70/ЕО на Съвета от 11 декември 1997 г. за установяване на хармонизиран режим на безопасност на риболовни кораби с дължина, равна на или по-голяма от 24 метра [1], изменена с Директива 1999/19/ЕО на Комисията [2], и по-специално член 8 от нея,като има предвид, че:(1) Протоколът от Торемолинос към Международната конвенция от Торемолинос за безопасност на риболовните кораби от 1977 г., наричан по-нататък "Протокола от Торемолинос", бе приет на 2 април 1993 г.(2) Директива 97/70/ЕО установява хармонизиран режим на безопасност на някои риболовни кораби, прилагайки Протокола от Торемолинос към тях.(3) За да се гарантира последователност в прилагането на разпоредбите на приложението към Протокола от Торемолинос, както е предвидено в член 3, параграф 1 от Директива 97/70/ЕО, е необходимо да се уеднакви тълкуването на някои разпоредби от протокола, предоставени за преценка на администрациите на държавите-членки. Уеднаквеното тълкуване се прилага само по отношение на риболовни кораби, построени на или след 1 януари 2003 г., тъй като те предвиждат важни промени в строежа на риболовни кораби.(4) Следователно Директива 97/70/ЕО следва да бъде изменена.(5) Мерките, предвидени в настоящата директива, са в съответствие със становището на Комитета, учреден в съответствие с член 12 от Директива 93/75/ЕИО на Съвета [3], последно изменена с Директива 98/74/ЕО на Комисията [4].ПРИЕ НАСТОЯЩАТА ДИРЕКТИВА:Член 1Приложение I към Директива 97/70/ЕО се заменя с текста на приложението към настоящата директива.Член 21. Държавите-членки приемат и публикуват преди 1 януари 2003 г. разпоредбите, необходими, за да се съобразят с настоящата директива. Те незабавно информират Комисията за това. Те прилагат тези разпоредби от 1 януари 2003 г.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на разпоредбите от националното си законодателство в областта, уредена с настоящата директива.Член 3Настоящата директива влиза в сила на двадесетия ден от датата на публикуването ѝ в Официален вестник на Европейските общности.Член 4Адресати на настоящата директива са държавите-членки.Съставено в Брюксел на 25 април 2002 година.За КомисиятаLoyola De PalacioЗаместник-председател[1] ОВ L 34, 9.2.1998 г., стр. 1.[2] ОВ L 83, 27.3.1999 г., стр. 48.[3] ОВ L 247, 5.10.1993 г., стр. 19.[4] ОВ L 276, 13.10.1998 г., стр. 7.--------------------------------------------------20020425ПРИЛОЖЕНИЕ""20020425ПРИЛОЖЕНИЕ IПривеждане в съответствие с разпоредбите на приложението към Протокола от Торемолинос за прилагане на член 3, параграф 1 от Директива 97/70/EОЗа целите на настоящото приложение:1. "Нов риболовен кораб, построен на или след 1 януари 2003 г." означава нов риболовен кораб, за който:a) на или след 1 януари 2003 г. е сключен договор за строеж или преустройство; илиб) договорът за строеж или преустройство е сключен преди 1 януари 2003 г. и корабът е доставен три или повече години след тази дата; илив) при липса на договор за строеж на или след 1 януари 2003 г.:- килът е поставен, или- започва строеж, отговарящ на определен вид кораб; или- е започнало сглобяване, за което са необходими по-малко от 50 тона или 1 % от изчислената маса на изграждащия материал.ЧАСТ AПриложими промени към всички риболовни кораби, за които се прилага директивата, освен за нови риболовни кораби, построени на или след 1 януари 2003 г.ГЛАВА I: ОБЩИ РАЗПОРЕДБИПравило 2: ОпределенияВ параграф 1 "Нов кораб" се заменя с определението на "нов риболовен кораб" от член 2 от настоящата директива.ГЛАВА V: ЗАЩИТА ОТ ПОЖАР, ОТКРИВАНЕ НА ПОЖАР, БОРБА С ПОЖАРА И ПОТУШАВАНЕ НА ПОЖАРАПравило 2: ОпределенияПараграф 2 "Стандартен пожарен тест" да се чете със следните изменения по отношение на температурната крива:"…Стандартната крива време-температура се определя от гладка крива, начертана между следните температурни точки на вътрешната пещ:— първоначална температура на пещ: | 20 °С |— след първите 5 минути: | 576 °С |— след първите 10 минути: | 679 °С |— след първите 15 минути: | 738 °С |— след първите 30 минути: | 841 °С |— след първите 60 минути: | 945 °С" |ГЛАВА VII: ЖИВОТОСПАСЯВАЩИ УРЕДИ И СЪОРЪЖЕНИЯПравило1: ПрилаганеПараграф 2 да се чете, както следва: "Правила 13 и 14 се прилагат и по отношение на кораби с дължина, равна на или по-голяма от 45 метра, като се вземе предвид обстоятелството, че администрацията може да отложи въвеждането на изискванията на тези правила до 1 февруари 1999 г."Правило 13: Животоспасяващи радиоелектрически апаратиПараграф 2 да се чете, както следва: "Двустранни VHF радиотелефонни апарати, които се намират на борда на кораб и не съответстват на стандартите за функциониране, приети от Организацията, могат да се приемат от администрацията до 1 февруари 1999 г., при условие че администрацията е удовлетворена от факта, че те са в съответствие с одобрени двустранни VHF радиотелефонни апарати."ГЛАВА IX: РАДИОКОМУНИКАЦИИПравило 1: ПрилаганеПараграф 1, второ изречение да се чете, както следва:"За съществуващи кораби администрацията може да отложи прилагането на изискванията до 1 февруари 1999 г."Правило 3: ОсвобождаванияПараграф 2, буква в) да се чете, както следва:"когато корабът бъде изведен от експлоатация преди 1 февруари 2001 г."ЧАСТ БПривеждане в съответствие, приложимо към нови риболовни кораби, построени на или след 1 януари 2003 г.Правилата да се четат, както следва:ГЛАВА I: ОБЩИ РАЗПОРЕДБИПравило 2: ОпределенияАлинея 22, буква a), ii)Херметическата преграда се разполага на разстояние от предния перпендикуляр: не по-малко от 0,05 L и не повече от 0,05 L плюс 1,35 метра за кораб с дължина, по-малка от 45 метра.Правило 6: ПроверкиАлинея 1, буква в)В допълнение към периодичните проверки, изисквани съгласно буква б), i), междинни наблюдения по отношение на конструкцията и машините на кораба на интервали от две години плюс/минус три месеца за кораби, построени от материал, който не е дърво, и на интервали, определени от администрацията за кораби, построени от дърво. Проверките се правят и за да се гарантира, че няма да се правят изменения, които засягат неблагоприятно безопасността на кораба или екипажа.ГЛАВА II: КОНСТРУКЦИЯ, ВОДОНЕПРОНИЦАЕМОСТ И ОБОРУДВАНЕПравило 1: КонструкцияПараграф 1Здравината и конструкцията на корпуса, надпалубните съоръжения, палубите, машинните отделения, перила на стълби и други конструкции и корабно оборудване трябва да са достатъчни, за да издържат на всички предвидими обстоятелства за желаната услуга и да са в съответствие с правилата на призната организация.Правило 2: Водонепроницаеми вратиПараграф 1Броят на отворите в херметическите прегради съгласно правило 1, 3) трябва да бъде намален до минимума, съвместим с общите уредби и оперативните нужди на кораба; отворите трябва да бъдат снабдени с водонепропускливи затварящи съоръжения, съответстващи на правилата на призната организация. Водонепропускливите врати трябва да са с еквивалентна устойчивост на тази на съседната непробиваема структура.Правило 2: Водонепроницаеми вратиАлинея 3, буква a)В кораби с дължина, равна и по-голяма от 45 метра, плъзгащи се водонепроницаеми врати:помещения, предвидени за отваряне при плаване и ако праговете им са разположени под най-издигнатата водолиния, освен ако администрацията счита това за непрактично и ненужно, като се вземат предвид видът и експлоатацията на кораба.Освобождаване от настоящото правило, разрешено от държава-членка, е предмет на процедурата, предвидена в член 4 от настоящата директива.Правило 5: ЛюковеПараграф 3Механизми за осигуряване на водонепропускливост на люковете срещу климатични влияния се предвиждат в съответствие със стандартите, посочени в правила 14 и 15 от приложение I към Международната конвенция за товарните водолинии от 1966 г. [1].Правило 9: ВентилаториПараграф 1При кораби с дължина, равна на 45 метра и по-голяма, защитните прегради на вентилаторите, с изключение на тези от машинното отделение, трябва да са на височина най-малко 900 мм над работната палуба и най-малко на 760 мм над палубата с надпалубни съоръжения. При кораби с дължина, по-малка от 45 метра, височината на тези прегради трябва да бъде съответно 760 мм и 450 мм. Височината на вентилаторните отвори на машинните отделения, необходими за постоянно снабдяване на машинните отделения, а при нужда и на генераторното отделение, трябва да бъде в съответствие с правило II/9(3). Въпреки това, ако поради размера и подредбата на кораба това не е практично, по-малки височини, но във всеки случай не по-малки от 900 мм над работната палуба и палубата с надпалубни съоръжения, се приемат, ако са снабдени с устойчиви на климатичните условия затварящи съоръжения в съответствие с правило II/9(2), в комбинация с други подходящи уредби, осигуряващи непрекъсната адекватна вентилация на помещенията.Правило 12: Странични люковеПараграф 6Администрацията може да допусне странични люкове, прозорци на помещения без осветление и херметични прегради около кърмата на палубата, разположени на или над работната палуба, ако безопасността на кораба няма да бъде засегната, като се отчитат правилата на признати организации, основани на съответните ISO стандарти.Правило 15: Котвено оборудванеТрябва да бъде осигурено котвено оборудване за бързо и безопасно пускане в експлоатация, което се състои от съоръжение за закотвяне, вериги или стоманени въжета, стопери и ролково-верижна лебедка или други уредби за потопяване и вдигане на котвата и за задържане на кораба на котва при всички предвидими обстоятелства. Корабите трябва да бъдат снабдени с подходящо оборудване за акостиране и за безопасно заставане на котва при всички работни условия. Котвените съоръжения трябва да бъдат в съответствие с правилата на призната организация.ГЛАВА III: СТАБИЛНОСТ И СВЪРЗАНА С НЕЯ ГОДНОСТ ЗА ПЛАВАНЕПравило 1: Общи разпоредбиКорабите се проектират и конструират, така че да са изпълнени изискванията на настоящата глава при работните състояния, посочени в правило 7. Изчисления на отклоненията от напречната ос се извършват в съответствие с Кодекса на Международната морска организация за устойчивост на всички видове кораби [2].Правило 2: Критерии за стабилностПараграф 1Следните минимални критерии за стабилност трябва да бъдат изпълнени, освен ако администрацията е удовлетворена от обстоятелството, че експлоатационният опит оправдава отклоняване от тях. Всяко отклонение от минималните критерии за стабилност, позволено от държава-членка, е предмет на процедурата на член 4 от настоящата директива [3].Алинея 1, буква г)Началната метацентрична височина GM трябва да е не по-малка от 350 мм за еднопалубни кораби. При кораби с пълни надпалубни съоръжения метацентричната височина може да бъде намалена, ако администрацията е удовлетворена, но не може да бъде по-малко от 150 мм. Намаление на изискваната метацентрична височина, позволено от държава-членка, преминава през процедурата на член 4 от настоящата директива.Параграф 3Когато е предвиден баласт в съответствие с параграф 1, естеството и уредбата му са в съответствие с изискванията на администрацията. При кораби с дължина, равна на или по-малка от 45 метра, наличието на баласт е постоянно. Когато наличието му е постоянно, той трябва да е солиден и безопасно закрепен в кораба. Администрацията може да приеме и течен баласт, съхраняван в пълни контейнери, които не са свързани с никоя помпена система на кораба. Ако се използва течен баласт за постоянно в съответствие с параграф 1, се добавят детайли в свидетелството за съответствие и в указанията за стабилност.Постоянният баласт не може да се премахне от кораби или да се премести без одобрението на администрацията.Правило 4: Специални риболовни методиКораби, извършващи риболов със специални методи, при което са наложени допълнителни външни сили на кораба по време на риболовните операции, трябва да отговарят на критериите за стабилност, посочени в правило 2, параграф 1) и увеличени при необходимост от администрацията. Корабите, извършващи тралиране, трябва да съответстват на следните завишени критерии за стабилност:a) критериите за зоните под напречната ос и за напречните оси, така както са посочени в правило 2, параграф 1), букви a) и (б) се увеличават с 20 %;б) метацентричната височина трябва да бъде не повече от 500 мм;в) критериите, посочени в буква a), се прилагат само по отношение на кораби с двигателна сила, която не превишава стойността в киловати, както е посочено в следните формули:- N = 0,6 Ls2 за кораби с дължина, равна на или по-малка от 35 метра, и- N = 0,7 Ls2 за кораби с дължина, равна на и по-голяма от 37 метра,- при междинна дължина на кораба коефициентът за Ls се получава чрез интерполация между 0,6 и 0,7,- Ls е пълната дължина според мерителното свидетелство.Ако двигателната сила превишава стойностите за стандартната двигателна сила, посочена в гореспоменатите формули, критериите по буква а) се увеличават правопропорционално на по-високата двигателна сила.Администрацията трябва да бъде удовлетворена, че горепосочените повишени критерии за стабилност са изпълнени при работните условия, посочени в правило 7, параграф 1) от настоящата глава.За изчисляване на стабилността траверсите трябва да бъдат издигнати под ъгъл 45°.Правило 5: Силен вятър и клатенеКорабите трябва да са в състояние да понасят силен вятър и клатене в съответните морски условия, отчитайки сезонните климатични условия, състоянията на морето, при които корабът ще оперира, вида на кораба и начина му на експлоатация. Съответните изчисления се извършват в съответствие с Кодекса за стабилност на всички видове кораби на Международната морска организация.Правило 8: Натрупване на ледНастоящото правило се прилага, освен когато изменението на разрешението за заледяване, по усмотрение на администрацията с препоръка 2 [4] не е позволено.Правило 9: Тест за стабилностПараграф 2Когато са направени изменения на кораба, отразяващи си при ненатоварено състояние и/или засягащи центъра на тежестта, корабът трябва, ако администрацията счита за нужно, имайки предвид границите за безопасност на кораба, да бъде наклонен отново и информацията за стабилност — преразгледана. Ако промяната в ниското тегло превишава 2 % от първоначалното ниско тегло и не може да се демонстрира с изчисления, че корабът продължава да съответства на критериите за стабилност, корабът се накланя отново.Правило 12: Височина на носаВисочината на носа трябва да е достатъчна, за да се избегне заливането с вода.За кораби, опериращи в ограничени зони не повече от 10 мили от брега, минималната височина на носа трябва да удовлетворява администрацията и да бъде определена, като се отчетат сезонните климатични условия, състоянието на морето, в което ще оперира корабът, вида на кораба и начина му на експлоатация.За кораби, опериращи във всички други области:1. когато по време на риболовни операции уловът трябва да бъде поставен в отделенията за риба през люкове, които са разположени върху открита работна палуба пред палубата и надпалубните съоръжения, минималната височина на носа се изчислява в съответствие с метода за калкулиране, посочен в препоръка 4 от приложение 3 към Заключителния акт от Конференцията в Торемолинос;2. когато уловът трябва да бъде поставен в отделенията за риба през люкове, които са разположени върху открита работна палуба, защитена с кабина или надпалубни съоръжения, минималната височина на носа се изчислява в съответствие с правило 39 от приложение I към Международната конвенция за товарни водолинии от 1966 г., но не може да бъде по-малко от 2000 мм. В този случай се отчита максимално разрешимата операционна водоизместимост вместо определеното лятно вертикално разстояние между водолинията и най-ниската част на палубата.Правило 14: Преграждане и устойчивост след аварияКораби с дължина, равна или по-голяма от 100 метра, където общият брой на пътниците е 100 или повече, трябва да е в състояние да остане на повърхността с положителна стабилност след наводняване на което и да е повредено отделение, като се има предвид видът на кораба, планираната услуга и зона на опериране [5]. Изчисленията се извършват в съответствие с указанията, както е посочено под линия.ГЛАВА IV: МАШИНИ И ЕЛЕКТРИЧЕСКИ ИНСТАЛАЦИИ И МАШИННИ ОТДЕЛЕНИЯ БЕЗ ПОСТОЯННО ПРИСЪСТВИЕ НА ПЕРСОНАЛПравило 3: Общи разпоредбиПараграф 1Основните двигателна, контролна, парна, горивна, компресорна, електрическа и охладителна системи; допълнителните механизми, котлите и другите съдове под налягане; приспособленията за всмукване и източване, кормилната уредба, оси и връзки за предаване на мощност се проектират, конструират, тестват, инсталират и обслужват в съответствие с правилата на призната организация. Тези машини и съоръжения, както и повдигащи механизми, лебедки, риболовни съоръжения трябва да бъдат защитени, за да се намали до минимум всяка опасност за хората на борда. Специално внимание трябва да се отдели на движещи се части, горещи повърхности и други опасности.Параграф 7Администрацията трябва да следи правила от 16 и 18 да се въвеждат и прилагат единно в съответствие с правилата на призната организация [6].Параграф 9Следва да се предприемат мерки, удовлетворяващи администрацията, за да се гарантира, че цялото оборудване функционира по надежден начин във всички оперативни условия, включително маневриране, както и да се предприемат мерки в съответствие с правилата на призната организация за редовни проверки и рутинни тестове за осигуряване на продължителни надеждни операции.Параграф 10На корабите се издават документни доказателства, съответстващи на правилата на призната организация, за тяхната годност да оперират без постоянно присъствие в машинните отделения.Правило 6: Парни котли, захранващи системи и маркучиПараграф 1Всеки парен котел и всеки нефункциониращ парен генератор се подсигуряват с не по-малко от две клапи за безопасност с подходящ капацитет. Администрацията може обаче, като вземе предвид мощността или която и да е друга характеристики на парния котел или нефункциониращия генератор, да позволи да бъде монтирана само една клапа за безопасност, ако се осигурява адекватна защита срещу свръхналягане, в съответствие с правилата на призната организация.Правило 8: Командна рубкаАлинея 1, буква б)Когато се осъществява дистанционно управление на двигателните механизми от командната рубка, се прилага следното: дистанционното управление, посочено в буква a), се осъществява с помощта на устройство, съответстващо на правилата на призната организация, снабдено със средства за предотвратяване на свръхнатоварването на двигателните механизми.Правило 10: Съоръжения за гориво, масло и други запалими горивни течностиПараграф 4Горивни тръбопроводи, които при повреда биха изпуснали гориво, и резервоарите, разположени над двойното дъно, се оборудват с клапа на резервоара, която може да бъде затворена от безопасно разстояние извън засегнатото помещение в случай на пожар там, където са разположени. В случай на дълбоки резервоари, разположени в тунели или подобни пространства, клапи на резервоара ще бъдат поставени, но в случай на пожар могат да бъдат задвижени с помощта на допълнителна клапа на маркуча извън тунела или подобно място. Ако такава допълнителна клапа е поставена в машинното отделение, тя трябва да може да се задейства извън това пространство.Параграф 7, буква a)Горивни тръбопроводи, техните клапи и крепежни елементи трябва да са от стомана или друг еквивалентен материал, като се осигури минимално използване на гъвкави тръбопроводи. Такива гъвкави тръбопроводи и накрайници трябва да са с адекватна сила и да бъдат конструирани от одобрени незапалими материали или да имат пожароустойчиво покритие в съответствие с правилата на призната организация. Крепежът за гъвкавите тръбопроводи трябва да е в съответствие с IMO MSC. Циркулярно писмо 647 "Указания за минимизиране на течовете от системи със запалими течности".Параграф 10Приетите мерки за складиране, разпределение и употреба на масла, използвани в системата за смазване под налягане, са в съответствие с правилата на призната организация. Такива мерки за машинните отделения от категория А и, където е уместно, в други машинни отделения, трябва да съответстват най-малко на разпоредбите на параграфи 1, 3, 6 и 7 и, ако е необходимо, на параграфи 2 и 4. Това не изключва използването на мерки за отчитане на равнището в системите за смазване, при условие че с тест е доказано тяхното подходящо равнище на пожароустойчивост.Параграф 11Мерките за складиране, разпределение и употреба на запалими горива, използвани под налягане в системите за предаване на мощност, различни от маслата, посочени в параграф 10, в контролните и активиращите системи и отоплителните системи, трябва да съответстват на правилата на призната организация. На местата, където съществуват средства за запалване, такива уредби трябва да са в съответствие с разпоредбите на параграфи 2 и 6 и разпоредбите на параграфи 3 и 7 по отношение на здравината и конструкцията.Правило 12: Защита от шумПредприемат се мерки за намаляване на ефектите от шума върху персонала в машинните отделения до равнища, посочени в Кодекса на ММО за равнищата на шум на корабите [7].Правило 13: Рулево устройствоПараграф 1Корабите са оборудвани с основно рулево устройство и с допълнителни средства за задвижване на руля в съответствие с правилата на призната организация. Основното рулево устройство и допълнителните средства за задвижване на руля трябва да са уредени по такъв начин, че повреда в едното от тях да не води до извеждане от експлоатация на другото.Правило 16: Основни източници за електрическо захранванеАлинея 1, буква a)Когато електроенергията е единственото средство за поддържане на допълнителните услуги, необходими за мощността и безопасността на кораба, се осигурява основен източник на електрическо захранване, който се състои от минимум два генератора, единият от които може да бъде задвижен от основния двигател. В съответствие с правилата на призната организация други механизми с еквивалентни електрически способности могат да бъдат приети.ГЛАВА V: ЗАЩИТА ОТ ПОЖАР, ОТКРИВАНЕ НА ПОЖАР, ПОТУШАВАНЕ НА ПОЖАРА, БОРБА С ПОЖАРАПравило 1: Общи разпоредбиБуква в)Метод IIIF: Закрепването на автоматична пожарна аларма и на система за откриване на пожар във всички отделения, в които може да се очаква избухване на пожар, без ограничения за вида на вътрешноразделителните херметически прегради, освен че по никакъв начин площта на спалните помещения или на помещенията от клас А или Б не превишава 50 м2. Администрацията може да увеличи тази площ за помещения с обществен достъп до 75 м2.Правило 2: ОпределенияПараграф 1"Незапалим материал" означава материал, който нито гори, нито се запалва при достатъчно количество за самозапалване, когато се нагрява до приблизително 750 °С, съгласно Кодекса на ММО за методите за изпитване на температурите на възпламеняване [8]. Всеки друг материал е запалим.Параграф 2 относно "стандартен метод за изпитване на температурата на възпламеняване" да се чете, както следва:"Стандартен метод за изпитване на температурата на възпламеняване" е този, при който образци от съответните херметически прегради или палуби са изложени на тестова повърхност на температура, съответстваща приблизително на стандартната температурна крива. Тестовите методи трябва да са в съответствие с Кодекса на ММО относно методите за изпитване на температурите на възпламеняване.Параграф 3, последно изречениеАдминистрацията изисква тестване на прототипна херметическа преграда или палуба, за да се убеди, че отговаря на изискванията за цялост и температурно покачване, в съответствие с Кодекса на Международната морска организация относно методите за изпитване на температурите на възпламеняване.Параграф 4, последно изречениеАдминистрацията изисква тестване на прототипно разделение, за да се убеди, че отговаря на изискванията за цялост и температурно покачване, в съответствие с Кодекса на Международната морска организация относно методите за изпитване на температурите на възпламеняване.Параграф 6, последно изречениеАдминистрацията изисква тестване на прототипно разделение, за да се убеди че отговаря на изискванията за цялост и температурно покачване, в съответствие с Кодекса на Международната морска организация относно методите за изпитване на температурите на възпламеняване.Параграф 9Ниско разпространение на пламъците означава, че описаната повърхност ще ограничи адекватно разпространението на пламъци, което е установено в съответствие с Кодекса на Международната морска организация относно методите за изпитване на температурите на възпламеняване.Правило 4: Херметически прегради в спалните и обслужващите помещенияПараграф 4Метод IIIF: Няма ограничения при конструирането на херметически прегради, нито изискване според настоящата или други регламенти от тази част да бъдат от А или Б клас. В никакъв случай площта на спално помещение или помещения, обвързани с непрекъснато разделение на А или Б клас, не трябва да превишава 50 м2, освен в индивидуални случаи, когато херметически прегради от клас В се изискват в съответствие с таблица 1 в правило 7. Администрацията обаче, може да увеличи тази площ за обществени помещения до 75 м2.Правило 7: Пожароустойчивост на херметическите прегради и на палубитеПоследна бележка към таблиците(*) Където е поставена звездичка, необходимо е преградата да бъде от стомана или еквивалентен материал, но не се изисква да бъде от А клас.Когато палубата е пробита за прокарване на електрически кабели, тръбопроводи и отдушници, тези отвори трябва да са плътни и да предотвратяват преминаването на пламъци и дим.Правило 8: Детайли на конструиранетоПараграф 3, Методи IF, IIF и IIIFa) Освен в карго пространствата или хладилните отделения, изолационните материали трябва да са незапалими. Паровите бариери и лепилата, използвани във връзка с изолацията, както и изолацията на крепежите за тръбопроводи за системи, функциониращи при студени условия, трябва да бъдат от незапалими материали, но се съхраняват в минимални количества и външните им повърхности трябва да са с ниско разпространение на пламъка, както е определено в съответствие с Кодекса на Международната морска организация относно методите за изпитване на температурите на възпламеняване. В пространства, където е възможно проникването на петролни продукти, повърхността на изолацията трябва да е непромокаема за петрол или петролни изпарения.Правило 9: Вентилационни системиАлинея 1, буква a)Вентилационните отдушници трябва да са от незапалими материали. Къси отдушници, които не превишават 2 метра на дължина с напречно сечение, непревишаващо 0,02 м2, не е необходимо да са от незапалими материали при следните условия:i) тези отдушници трябва да са от материал, който има ниско разпространение на пламъка съгласно Кодекса на Международната морска организация относно методите за изпитване на температурите на възпламеняване.Правило 11: РазниПараграф 2Бои, лакове и други покрития, използвани върху изложени вътрешни повърхности, трябва да не произвеждат големи количества дим, токсични газове или изпарения съгласно Кодекса на Международната морска организация относно методите за изпитване на температурите на възпламеняване.Правило 12: Складиране на газови цилиндри и опасни материалиПараграф 4Електрически проводници и крепежи не се допускат в отделенията, използвани за складиране на силнозапалими течности и втечнени газове, освен ако е необходимо за работа в близост до тях. Когато са инсталирани такива електрически съоръжения, те трябва да имат сертификат за безопасност и да съответстват на релевантните разпоредби от международния стандарт IEC, Публикация 79 "Електрически уредби за среди с експлозивен газ". Източници на топлина трябва да се пазят от такива помещения, както и съобщения, гласящи "Пушенето забранено" и "Забранена е открита светлина" се поставят на видно място.Правило 13: Начини за евакуацияПараграф 1Стълби, водещи от и до всички жилищни помещения и помещения, в които обикновено работи екипажът, с изключение на машинните отделения се поставят по такъв начин, че да осигурят начин за евакуация на откритата палуба и оттам към спасителните лодки. По-специално по отношение на тези помещения:д) непрекъснатостта на средствата за евакуация трябва да удовлетворява администрацията. Стълби и коридори, използвани за напускане на кораба, трябва да са не по-малко от 700 мм широки и да имат парапет най-малко от едната страна. Вратите, които осигуряват достъп до стълби, трябва да са не по-малко от 700 мм широки.Параграф 2Осигуряват се два начина за напускане на всяко машинно отделение от категория А с едно от следните средства:a) два комплекта стоманени стълби, раздалечени възможно най-много една от друга, водещи към врати в горната част на отделението, раздалечени по същия начин и от които се осигурява достъп до откритата палуба. По принцип една от тези стълби трябва да осигури продължителен подслон от огъня в долната част на помещението до безопасно място извън него. Администрацията не може да изисква такъв подслон, ако поради специалните уредби или размери на машинното отделение е осигурен безопасен изход от долната част на помещението. Подслонът трябва да е от стомана, изолиран съгласно стандарта за клас "А-60" и снабден със самостоятелно затварящи се врати в по-ниския край от клас "А-60"; илиПравило 14: Автоматична пръскачка и системи за известяване и откриване на пожари (Метод IIF)Параграф 11Резервни глави за пръскачки се осигуряват за всяка секция с пръскачки.Резервни глави за пръскачки трябва да са от всички видове, инсталирани на кораба и да са, както следва:- по-малко от 100 глави за пръскачки: 3 резервни глави,- по-малко от 300 глави за пръскачки: 6 резервни глави,- от 300 до 1000 глави за пръскачки: 12 резервни глави.Правило 15: Автоматични системи за известяване и откриване на пожари (Метод IIIF)Параграф 4Системата се задейства от повишена температура на въздуха, повишена концентрация на дим или други фактори, които сигнализират за настъпването на пожар в някое от защитените помещения. Системи, чувствителни на температурата на въздуха, не трябва да се задействат при по-малко от 54 °С и да оперират при температура, не по-висока от 78 °С, когато температурното увеличение до тези равнища не е повече от 1 °С на минута. С разрешение на администрацията температурата за опериране може да бъде увеличена до 30 °С над максималната температура на палубата в сухи помещения и подобни места с обикновено висока околна температура. Системи, които са чувствителни към концентрация на дим, оперират при намаляване на плътността на предаден светлинен лъч. Детектори за дим се задействат, преди плътността на дима да превиши 12,5 % замъгляване на метър, но не преди да превиши 2 % затъмняване на метър. Други също толкова ефикасни методи за опериране могат да бъдат допуснати с разрешение на администрацията. Системата за откриване на пожари не трябва да се използва за други цели, освен за откриване на пожари.Правило 17: Пожарни помпиПараграф 2Ако пожар в някое от отделенията може да извади от строя всички пожарни помпи, трябва да има алтернативни начини за осигуряване на вода за борба с пожара. В кораби с дължина 75 метра и повече този алтернативен начин е фиксирана самостоятелно задействаща се пожарна помпа за спешни случаи. Тази пожарна помпа трябва да е в състояние да осигурява две изхвърляния на вода с минимално налягане от 0,25 N/мм2.Правило 20: ПожарогасителиПараграф 21. За всеки вид пожарогасител, който може да бъде презареден на борда, се осигуряват 100 % резервни батерии за първите 10 пожарогасители и 50 % за останалите пожарогасители, но не по-малко от 60.2. За пожарогасители, които не могат да се презареждат на борда, се осигуряват най-малко 50 % допълнителни пожарогасители от същия вид и мощност вместо резервни батерии.3. На борда трябва да има инструкции за презареждане. Само батерии, одобрени за пожарогасителя, могат да бъдат използвани за презареждане.Параграф 4Пожарогасителите се проверяват годишно от компетентно лице, упълномощено от администрацията. На всеки пожарогасител се поставя знак, който показва, че уредът е бил проверен. Всички контейнери за пожарогасители под постоянно налягане и задвижващи бутилки на пожарогасители, които не са под налягане, се тестват на всеки 10 години за хидравлично налягане.Правило 21: Преносими пожарогасители в контролните станции, спалните и сервизните помещенияПараграф 21. За пожарогасители, които могат да бъдат презаредени на борда, се осигуряват 100 % резервни батерии за първите 10 пожарогасители и 50 % за останалите пожарогасители, но не повече от 60.2. За пожарогасители, които не могат да се презареждат на борда, се осигуряват най-малко 50 % допълнителни пожарогасители от същия вид и мощност вместо резервни батерии.3. На борда трябва да има инструкции за презареждане. Само батерии, одобрени за пожарогасителя, могат да бъдат използвани за презареждане.Правило 24: Огнеборски костюмиПараграф 1На борда трябва да има най-малко два огнеборски костюма. Огнеборските костюми трябва да са в съответствие с Кодекса на системите за пожарна безопасност на Международната морска организация, глава III, правила 2.1., 2.1.1. и 2.1.2. Две резервни зарядни устройства за всеки изискван апарат за дишане.Правило 25: План за борба с огъняПланът за борба с огъня трябва да бъде постоянно на видно място. Съдържанието на такъв план е в съответствие с Решение A.654(16) на Международната морска организация "Графични изображения за плановете за борба с огъня" и Решение A.756(18) "Указания за информацията, която трябва да бъде приложена към плановете за управление на огъня" на Международната морска организация.Правило 28: Структурна защита от пожарАлинея 2, буква a)При кораби, корпусът на които е построен от незапалими материали, палубите и херметическите прегради, отделящи машинните отделения от категория А от жилищните помещения, сервизните помещения или контролните станции се конструират съгласно стандарта за клас "А-60", когато машинното отделение от категория А не е снабдено с фиксирана пожарогасителна система, и съгласно стандарта за клас "А-30", когато такава система е поставена. Палуби и херметически прегради, отделящи други машинни отделения от спални помещения, сервизни помещения и контролни станции, се конструират съгласно стандарта за клас "А-0".Палуби и херметически прегради, разделящи контролни станции от спални и сервизни помещения, се конструират съгласно стандарта за клас А в съответствие с таблици 1 и 2 от правило 7 от настоящата глава. Освен това, администрацията може да позволи поставянето на прегради от клас "Б-15" за разделяне на такива помещения, като капитанската кабина от контролната рубка, където тези помещения се считат за част от контролната рубка.Правило 31: РазниПараграф 1Изложени повърхности в жилищни помещения, сервизни помещения, контролни станции, затворени коридорни или стълбищни площадки и повърхностите, скрити зад прегради, тавани, ламперии и облицовки в спални, сервизните помещения и контролни станции трябва да бъдат с ниски характеристики за разпространение на дим, определени съгласно Кодекса на ММО относно методите за изпитване на температурите на възпламеняване.Параграф 3Бои, лакове и други покрития, използвани за изложени вътрешни повърхности, не трябва да могат да произвеждат допълнителни количества дим, токсични газове или изпарения, определени съгласно Кодекса на ММО относно методите за изпитване на температурите на възпламеняване.Правило 32: Съхранение на газови цилиндри и опасни материалиПараграф 4С изключение на необходимото за обслужване на помещенията, не се позволяват електрически проводници и инсталации в отделенията, използвани за съхранение на силнозапалими течности или втечнени газове. Когато са инсталирани подобни електрически инсталации, те трябва да са от сертифициран обезопасен вид и да отговарят на съответните разпоредби на международния стандарт IEC, Публикация 79 "Електрически апарати за газоексплозивни атмосфери". Източниците на топлина трябва да се поддържат чисти от подобни пространства и да се изложат табели "Пушенето забранено" и "Забранено открито осветление".Правило 38: ПожарогасителиПараграф 21. С изключение на случаите, посочени в параграф 2 по-долу, за всички видове налични пожарогасители, които могат да се презареждат на борда, трябва да се осигурят 100 % резервни захранващи устройства за първите 10 пожарогасители и 50 % за останалите пожарогасители, но не повече от 60.2. За плавателни съдове с дължина най-малко 45 метра и за пожарогасители, които не могат да се презаредят на борда, вместо резервни захранващи устройства трябва да се доставят поне 50 % допълнителни пожарогасители от същия вид и със същия капацитет.3. Инструкциите за презареждане трябва да се носят на борда. Могат да се използват само одобрени устройства за презареждане на въпросните пожарогасители.Параграф 4Пожарогасителите трябва да се преглеждат всяка година от компетентно лице, упълномощено от администрацията. Всеки пожарогасител трябва да има знак, показващ, че е бил прегледан. Всички контейнери на пожарогасители с непрекъснато поддържане на постоянно атмосферно налягане и задвижващи бутилки на пожарогасители, които не са под налягане, трябва да се тестват за хидравлично налягане на всеки 10 години.Правило 39: Преносими пожарогасители в контролните станции, спалните помещения и сервизните помещенияПараграф 21. С изключение на случаите, посочени в параграф 2 по-долу, за всички видове налични пожарогасители, които могат да се презареждат на борда, трябва да се набавят 100 % резервни захранващи устройства за първите 10 пожарогасители и 50 % за останалите пожарогасители, но не повече от 60.2. За плавателни съдове с дължина най-малко 45 метра и за пожарогасители, които не могат да се презаредят на борда, вместо резервни захранващи устройства трябва да се доставят поне 50 % допълнителни пожарогасители от същия вид и със същия капацитет.3. Инструкциите за презареждане следва да се носят на борда. Могат да се използват само одобрени устройства за презареждане на въпросните пожарогасители.Правило 41: Огнеборски костюмиПлавателни съдове с дължина 45 метра или повече трябва да разполагат поне с два огнеборски костюма, съхранявани на достъпни и отдалечени места, достъпът до които да не бъде препречен в случай на пожар. Огнеборските костюми трябва да съответстват на Кодекса относно системите противопожарна безопасност на ММО, глава III, правила 2.1., 2.1.1. и 2.1.2.Трябва да се набавят поне две резервни захранващи устройства за всеки от изискваните дихателни апарати.Правило 42: План за борба с пожарПланът за борба с пожар трябва да непрекъснато да е изложен на видно място.Съдържанието на подобен план трябва да отговаря на Резолюция на МMO A.654(16) "Графични символи на план за борба с пожар" и на Резолюция на МMO A.756(18) "Указания за необходимата информация за плановете за борба с пожар".При кораби с дължина, по-малка от 45 метра, администрацията може да не изисква спазването на това изискване.ГЛАВА VI: ЗАЩИТА НА ЕКИПАЖАПравило 3: Фалшбортове, релси и предпазни съоръженияПараграф 2Минималното вертикално разстояние между най-издигнатата водолиния и най-ниската точка на върха на фалшборта, или до ъгъла на работната палуба, ако са монтирани предпазни релси, трябва да осигурява адекватна защита на екипажа от попадането на вода на палубата, като се вземат предвид състоянията на морето и атмосферните условия, при които се движи плавателният съд, местата, където се движи, видът на плавателния съд и начинът му на ловене на риба. Вертикалното разстояние между ватерлинията и най-ниската част на палубата, измерено в средата на кораба от края на работната палуба, от която се предприема риболов, не може да бъде по-малко от 300 мм или по-малко от вертикалното разстояние между ватерлинията и най-ниската част на палубата, съответстващо на максимално разрешимата водоизместимост, което от двете е по-голямо. За кораби с покрити работни палуби, при които вода няма да попадне в работните помещения не се изисква друго минимално вертикално разстояние, освен това съответстващото на максимално допустимата водоизместимост.Правило 4: Стълбища и стълбиЗа сигурността на екипажа трябва да се осигурят стълбища и подвижни стълби с адекватен размер и сила с парапети и неплъзгащи се стъпала, конструирани съгласно съответните ISO стандарти.ГЛАВА VII: ЖИВОТОСПАСЯВАЩИ УРЕДИ И МЕРКИПравило 3: Оценка, тестване и одобряване на животоспасяващи уреди и меркиПараграф 2Преди одобрението на животоспасяващите уреди и мерки администрацията трябва да осигури тестването на подобни животоспасяващи уреди и мерки, за да потвърди, че те отговарят на изискванията на настоящата глава съгласно изискванията на Директива 96/98/EО на Съвета [9] относно морското оборудване, която включва препоръките на ММО за тестване на животоспасяващите уреди.Параграф 6Животоспасяващите уреди, изисквани в настоящата глава, за които не е включено подробно описание в част В, трябва да отговарят на изискванията на администрацията, като се вземат предвид подробните спецификации на тези уреди, посочени в глава III на Solas 1974, както е изменена, както и в Международния кодекс на ММО за животоспасяващи уреди.Правило 6: Наличност и складиране на помощни съдове за оцеляване и спасителни лодкиАлинея 4, буква a)Всеки помощен съд за оцеляване трябва да се съхранява:- така че нито помощният съд за оцеляване, нито съоръженията за неговото съхраняване да пречат на ползването на всеки друг помощен съд за оцеляване или спасителна лодка на всяко друго положение за пускане,- толкова близо до равнището на водата, колкото е безопасно и практично, и в случай на помощен съд за оцеляване, различен от спасителен сал, предназначен за хвърляне зад борда, на такова място, че помощният съд за оцеляване в позицията си за пускане да не бъде на разстояние, по-малко от 2 метра над ватерлинията в напълно натоварено състояние при неблагоприятни условия с надлъжен наклон на кораба до 10o и страничен наклон до 20o в която и да е посока, или под ъгъла, при който краят на палубата на кораба се потопява, което от двете е по-малко,- в положение на постоянна готовност, така че членовете на екипажа могат да се подготвят за качване на помощния съд и напускане на кораба за по-малко от 5 минути,- изцяло оборудван съгласно изискванията на настоящата глава.Правило 23: Спасителни лодкиАлинея 1, буква б)Спасителните лодки могат да са с твърда, надуваема или комбинирана конструкция и трябва да:i) бъдат не по-къси от 3,8 метра и не по-дълги от 8,5 метра, с изключение на плавателни съдове с дължина, по-малка от 45 метра, където, в зависимост от размера на плавателния съд или по други причини превозът на такива лодки се счита за неразумен или непрактичен, администрацията може да приеме спасителни лодки с по-малка дължина, но не по-къси от 3,3 метра;ii) могат да превозват най-малко пет души в седнало положение и един в легнало положение или, за плавателни съдове с дължина, по-малка от 45 метра, в случай на спасителни лодки, по-къси от 3,8 метра, могат да носят най-малко четирима души в седнало положение и един в легнало положение.Алинея 1, буква в)Броят на хората, които е позволено да се настанят на една лодка, се определя от администрацията чрез провеждане на тест за сядане. Минималната способност за носене следва да отговаря на посочената в правило 23, параграф 1, буква б), ii). Предвиждат се места за сядане, освен това на кормчията, на пода. Нито едно място за сядане не може да бъде на перилото, напречната греда или на надути балансьори от страните на лодката.""[1] Международна конвенция за товарни водолинии от 1966 г., изработена от Международната конференция за товарни водолинии от 5 април 1966 г. и приета от Международната морска организация с Решение А.133(V) на 25 октомври 1967 г.[2] Кодекс на Международната морска организация за устойчивост на всички видове кораби, приет от ММО с Резолюция А.749(18) на 4 ноември 1993 г., изменена с Резолюция MSC.75(69).[3] Критериите за стабилност за офшорни кораби за доставка, посочени в параграфи от 4.5.6.2.1 до 4.5.6.2.4 в Кодекса на ММО за устойчивост на всички видове кораби могат да се считат за еквивалентни на критериите за стабилност, посочени в правило 2(1), от буква a) до буква в). Този еквивалент се прилага, при условие че администрацията е удовлетворена, за риболовни кораби с форма на корпуса, подобна на тази на офшорните кораби за доставка.[4] Относно морски зони, където е възможно натрупване на лед и е предложено изменение на разрешението за заледяване, виж Указания относно натрупването на лед, посочени в препоръка 2 от допълнение 3 към Заключителния акт от Конференцията в Торемолинос.[5] Виж Указания относно изчисляване на преграждане и устойчивост след авария, посочени в препоръка 5 от допълнение 3 към Заключителния акт от Конференцията в Торемолинос.[6] Виж също препоръката, публикувана от Международната електротехническа комисия, и по-специално публикация 92 "Електрически инсталации в корабите".[7] Кодекс за равнищата на шум на корабите, приет от Международната морска организация с Решение А.468(XII) от 19 ноември 1981 г.[8] Международен кодекс относно методите за изпитване на температурите на възпламеняване, приет от Комитета по морска безопасност на Международната морска организация с Резолюция MSC.61(67).[9] ОВ L 46, 17.2.1997, стр. 25.--------------------------------------------------


title: Директива на Комисията от 20 януари 1989 година за изменение на приложение II към Директива 66/401/ЕИО на Съвета относно търговията със семена от фуражни култури

text:
Важна правна забележка

|

31989L0100

Официален вестник n° L 038 , 10/02/1989 стр. 0036 - 0036 специално финландско издание: глава 3 том 28 стр. 0139  специално шведско издание: глава 3 том 28 стр. 0139  специално чешко издание глава 3 том 09 стр. 15  - 15 специално испанско издание глава 3 том 09 стр. 15  - 15 специално унгарско издание глава 3 том 09 стр. 15  - 15 специално литвийско издание глава 3 том 09 стр. 15  - 15 LV.ES глава 3 том 09 стр. 15  - 15 MT.ES глава 3 том 09 стр. 15  - 15 PL.ES глава 3 том 09 стр. 15  - 15 SK.ES глава 3 том 09 стр. 15  - 15 специално словенско издание глава 3 том 09 стр. 15  - 15

		19890120Директива на Комисиятаот 20 януари 1989 годиназа изменение на приложение II към Директива 66/401/ЕИО на Съвета относно търговията със семена от фуражни култури(89/100/ЕИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид Директива 66/401/ЕИО на Съвета от 14 юни 1966 г. относно търговията със семена от фуражни култури [1], последно изменена с Директива 88/380/ЕИО [2], и по-специално член 21а от нея,като има предвид, че поради условията на тяхното култивиране и морфологичните им характеристики семената за ливадна лисича опашка (Alopecurus pratensis) имат относително високо съдържание от семена за видовете Роа;като има предвид, че за семената за ливадна лисича опашка следователно е трудно, що се касае до семената за видовете Роа, да се достигне максималното съдържание от 1 % на семена от един единствен друг растителен вид, предвиден в приложение II към Директива 66/401/ЕИО;като има предвид, че за семената на високия (френски) райграс (Arrhenatherum elatius) и на златна трева (Trisetum flavescens), чиито морфологични характеристики са подобни, това максимално съдържание от 1 % не се прилага по отношение семената за видовете Роа;като има предвид, че в светлината на развитието на техническото познание, следователно, е уместно да се измени приложение II към Директива 66/401/ЕИО, с цел да се предвиди същата разпоредба за семената за ливадна лисича опашка;като има предвид, че мерките, предвидени в настоящата директива, са в съответствие със становището на Постоянния комитет по посевен и посадъчен материал за земеделието, цветарството и горското стопанство,ПРИЕ НАСТОЯЩАТА ДИРЕКТИВА:Член 1Приложение II към Директива 66/401/ЕИО се изменя, както следва: в част I, точка 2, буква А ("Таблица"), в колона 6 ("Специфична чистота — Mаксимално съдържание на семена от други растителни видове (% от теглото) — Един единствен вид"], след числото "1.0", предвидено за вида Alopecurus pratensis, се добавя препратка "е)".Член 2Държавите-членки приемат необходимите мерки, за да се съобразят с настоящата директива преди 1 януари 1990 г. Те незабавно информират Комисията за това.Член 3Адресати на настоящата директива са държавите-членки.Съставено в Брюксел на 20 януари 1989 година.За КомисиятаRay Mac SharryЧлен на Комисията[1] ОВ 125, 11.7.1966 г., стр. 2298/66.[2] ОВ L 187, 16.7.1988 г., стр. 31.--------------------------------------------------


title: Директива 98/71/EО на Европейския парламент и Съвета от 13 октомври 1998 година относно правната защита на индустриални дизайни

text:
               13/ 24

               BG

               Официален вестник на Европейския съюз

               106

         31998L0071

               L 289/28

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 98/71/EО НА ЕВРОПЕЙСКИЯ ПАРЛАМЕНТ И СЪВЕТА

   от 13 октомври 1998 година
   относно правната защита на индустриални дизайни
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 100a от него,
   като взеха предвид предложението на Комисията (1),
   като взеха предвид становището на Икономическия и социален комитет (2),
   в съответствие с процедурата, предвидена в член 189б от Договора (3), предвид съвместния проект, одобрен от Помирителния комитет на 29 юли 1998 г.,

               (1)

               като имат предвид, че целите на Общността, както са изложени в Договора, включват поставянето на основите на все по-тесен съюз на народите на Европа, като благоприятстват установяването на по-близки отношения между държавите-членки на Общността, и осигуряване на икономически и социален прогрес на страните от Общността чрез общи действия за елиминиране на бариерите, които разделят Европа; като имат предвид, че за тази цел Договорът предвижда установяването на вътрешен пазар, характеризиращ се с премахването на пречките пред свободното движение на стоки и също така за създаването на режим, който да осигурява ненарушаването на конкуренцията във вътрешния пазар; като имат предвид, че сближаването на законите на държавите-членки относно правната защита на дизайните допринася за постигането на тези цели;

               (2)

               като имат предвид, че разликите в правната защита на дизайните, предлагани в законодателствата на държавите-членки, има пряко отражение върху установяването и функционирането на вътрешния пазар по отношение на стоки, въплъщаващи дизайни; като имат предвид, че такива разлики могат да нарушат конкуренцията в рамките на вътрешния пазар;

               (3)

               като имат предвид, че, следователно, е необходимо, за гладкото функциониране на вътрешния пазар, да се сближат законодателствата за правна защита на дизайните в държавите-членки;

               (4)

               като имат предвид, че, правейки това, е важно да се вземат предвид решенията и предимствата, които системата за дизайни на Общността ще предостави на предприятията, желаещи да придобият права върху индустриален дизайн;

               (5)

               като имат предвид, че е необходимо да се предприеме пълно сближаване на законодателствата за индустриалния дизайн на държавите-членки и ще бъде достатъчно, ако сближаването се ограничи до онези национални законови разпоредби, които най-пряко се отразяват на функционирането на вътрешния пазар; като имат предвид, че разпоредбите за санкции, мерки за подобряване и принудително правоприлагане следва да бъдат оставени в националното законодателство; като имат предвид, че целите на това ограничено сближаване не могат да бъдат постигнати в достатъчна степен от държавите-членки поотделно;

               (6)

               като имат предвид, че държавите-членки трябва да останат съответно свободни да създават процедурни разпоредби за регистрацията, подновяването и прекратяването на правата върху индустриални дизайни и разпоредби за последствията от прекратяването на такива права;

               (7)

               като имат предвид, че настоящата директива не изключва по отношение на индустриалните дизайни прилагането на националното законодателство или това на Общността, разпореждащо защита, различна от тази, предоставена чрез регистрацията или публикуването на индустриалния дизайн, като законодателството, свързано с нерегистрирани права върху дизайни, търговски марки, патентни и полезни модели, нелоялна конкуренция или гражданска отговорност;

               (8)

               като имат предвид, че в отсъствието на хармонизация на законодателството за авторски права е важно да се установи принцип на натрупване на защитата в рамките на законодателство за защита на специално регистрирани индустриални дизайни и закони за авторски права, докато държавите-членки разполагат със свободата да установят степента на защита на авторските права и условията, при които такава защита се предоставя;

               (9)

               като имат предвид, че постигането на целите на вътрешния пазар изисква условията за получаване на право върху регистриран дизайн да бъдат идентични във всички държави-членки; като имат предвид, че за тази цел е необходимо да се даде еднозначна дефиниция на разбирането за индустриален дизайн и на изискванията за нововъведение и индивидуален характер, които трябва да се спазват, за да се получат правата върху регистриран дизайн;

               (10)

               като имат предвид, че е съществено, за да се улесни свободното движение на стоки, да се осигури по принцип, че правата върху регистриран дизайн предоставят на правилния титуляр еквивалентна защита във всички държави-членки;

               (11)

               като имат предвид, че защитата се предоставя чрез регистрация на името на правилния титуляр на онези характеристики на дизайна на даден продукт, цялостни или частични, които са видимо проявени при прилагането и се предоставят на разположение на обществото чрез публикуване или консултиране със съответния файл;

               (12)

               като имат предвид, че защитата не трябва да обхваща онези съставни части, които не са видими при нормална употреба на продукта или онези характеристики на такива части, които не са видими, когато съставната част се монтира или които не биха могли сами по себе си да изпълнят изискванията за нововъдение и индивидуален характер; като имат предвид, че характеристиките на индустриалния дизайн, които се изключват от защита по тези причини, не следва да се взимат предвид за целите на оценяването на това дали други характеристики на дизайна изпълняват изискванията за защита;

               (13)

               като имат предвид, че оценката на това дали един индустриален дизайн има индивидуален характер следва да се основава на това дали цялостното впечатление, което се произвежда върху информирания потребител, разглеждащ дизайна, ясно се различава от впечатлението, което произвежда върху него съществуващата съвкупност от дизайни, взимайки предвид естеството на продукта, към който се прилага индустриалния дизайн или в който е въплътен и, по-конкретно, индустриалния сектор, към който принадлежи и степента на свобода на дизайнера при разработването на дизайна;

               (14)

               като имат предвид, че технологичните иновации не трябва да бъдат възпрепятствани чрез предоставяне на защита за индустриален дизайн за характеристики, продиктувани единствено от една техническа функция; като имат предвид, че се разбира, че това не води до това един дизайн да трябва да притежава естетическо качество; като имат предвид, че по същия начин възможността за съвместно действие на продукти с различна направа не трябва да бъде възпрепятствана от съществуващата защита на индустриалния дизайн на механичните принадлежности; като имат предвид, че характеристиките на един дизайн, които се изключват от защита по тези причини, не трябва да се взимат предвид за целите на оценката дали други характеристики на същия дизайн изпълняват изискванията за защита;

               (15)

               като имат предвид, че механичните принадлежности на модулни продукти може, независимо от това, да съставляват важен елемент от иновативните характеристики на модулните продукти и да представляват основен маркетингов актив и следователно да подлежат на защита;

               (16)

               като имат предвид, че правото върху индустриален дизайн не съществува в дизайн, който противоречи на обществената политика или на възприетите принципи за морал; като имат предвид, че настоящата директива не съставлява хармонизация на националните концепции на обществената политика или възприетите принципи за морал;

               (17)

               като имат предвид, че е основополагащо за гладкото функциониране на вътрешния пазар да се уеднакви срокът на защита, който се позволява за права върху регистриран дизайн;

               (18)

               като имат предвид, че разпоредбите на настоящата директива не нарушават прилагането на правилата за конкуренция съгласно членове 85 и 86 от Договора;

               (19)

               като имат предвид, че бързото приемане на настоящата директива е станало спешен въпрос за редица индустриални сектори; като имат предвид, че пълното сближаване на законодателствата на държавите-членки за използването на защитени индустриални дизайни с цел да се позволи поправянето на сложен съставен продукт, за да бъде възстановен до оригиналния си вид, когато продуктът въплъщава дизайна или продуктът, за който се прилага дизайнът, съставлява съставна част от сложен продукт, от чийто външен вид зависи защитеният индустриален дизайн, не може да бъде въведено в настоящия етап; като имат предвид, че липсата на пълно сближаване на законодателствата на държавите-членки за използването на защитени дизайни за такива поправки на сложни продукти не трябва да съставлява препятствие за сближаването на тези национални разпоредби от законодателствата за индустриалните дизайни, които имат пряко отражение върху функционирането на вътрешния пазар; като имат предвид, че по тази причина държавите-членки междувременно трябва да поддържат в сила всякакви разпоредби в традиционно съответствие с Договора относно използването на индустриални дизайни на съставни части, използвани с цел поправка на сложен продукт, за да бъде възстановен до оригиналния си вид или, ако въведат някакви нови разпоредби, отнасящи се до такава употреба, целта на тези нови разпоредби трябва да бъде единствено либерализиране на пазара на такива части; като имат предвид, че от тези държави-членки, които, на датата на влизане в сила на настоящата директива не предоставят защита за индустриални дизайни на съставни части, не се изисква да въведат регистрация на дизайни на такива части; като имат предвид, че три години след датата за влизане в сила Комисията трябва да предаде анализ на последствията от разпоредбите на настоящата директива върху индустриите в Общността, потребителите, конкуренцията и функционирането на вътрешния пазар; като имат предвид, че по отношение на съставните части на сложни продукти анализът трябва да взема предвид по-конкретно хармонизирането на основата на възможните варианти, включително система за възнагражденията и ограничен срок на изключително право; като имат предвид, че най-късно една година след предаването на анализа Комисията трябва, след като се консултира с най-засегнатите страни, да предложи на Европейския парламент и Съвета някакви промени в настоящата директива, каквито са необходими за подобряване на вътрешния пазар за съставни части на сложни продукти и каквито и да било други промени, които сметне за необходими;

               (20)

               като имат предвид, че транснационалната разпоредба на член 14 относно дизайните на съставни части, използвани за поправка на сложен продукт, за да се възстанови оригиналният му вид, в никакъв случай не следва да се разбира като съставляваща препятствие за свободното движение на продукт, който съдържа в себе си такава съставна част;

               (21)

               като имат предвид, че основателните причини за отказ на регистрация в онези държави-членки, които разпореждат щателни прегледи на приложенията преди регистрацията и основателните причини за отнемане на права върху регистриран дизайн във всички държави-членки трябва да бъдат изчерпателно изброени,

         ПРИЕ НАСТОЯЩАТА ДИРЕКТИВА:
   Член 1
   Дефиниции
   За целите на настоящата директива:

               a)

               „дизайн“ означава вида на цял продукт или част от продукт, настъпил в резултат на характеристиките на — по-конкретно — линиите, контурите, цветовете, формата, плътността и/или материала на самия продукт и/или неговите орнаменти;

               б)

               „продукт“ означава всякакъв индустриален или занаятчийски артикул, включително части, предназначени да бъдат сглобени в сложен продукт, опаковка, оформяне, графични символи и печатарски шрифтове, с изключение на компютърни програми;

               в)

               „сложен продукт“ означава продукт, който е съставен от многобройни елементи, които могат да бъдат сменяни, позволявайки разглобяване и повторно сглобяване на продукта.

         Член 2
   Приложно поле
   1.   Настоящата Директива се прилага за:

               a)

               права върху дизайн, регистриран в съответното централно ведомство за индустриална собственост на държавите-членки;

               б)

               права върху дизайн, регистриран в Службата за дизайни на Бенелюкс [Benelux Design Office];

               в)

               права върху индустриален дизайн, регистриран в рамките на международни споразумения, които са в сила в дадена държава-членка;

               г)

               заявления за права върху индустриален дизайн, посочени в букви a), б) и в).

         2.   За целите на настоящата директива регистрацията на дизайн включва също така и публикуването, което следва след подаването на заявлението за регистрация на дизайна в съответното ведомство за индустриална собственост в дадената държава-членка, в която това публикуване има ефекта на пораждане на правото върху дизайна.
   Член 3
   Изисквания за защита
   1.   Държавите-членки защитават дизайните чрез регистрация и предоставят изключителни права на техните титуляри в съответствие с разпоредбите на настоящата Директива.
   2.   Един дизайн е защитен с право върху индустриален дизайн до степента, до която той е нов и има индивидуален характер.
   3.   Индустриален дизайн, прилаган или съдържащ се в продукт, който съставлява съставна част от сложен продукт, се счита за нов и притежаващ индивидуален характер единствено:

               a)

               ако съставната част, след като е била присъединена към сложния продукт, остане видима при нормална употреба на последния и

               б)

               до степента, до която тези видими характеристики на съставната част сами по себе си изпълняват изискванията за нововъдение и индивидуален характер.

         4.   „Нормална употреба“ по смисъла на параграф 3, буква a) означава използване от крайния потребител, като се изключи поддръжката, сервизното обслужване или поправките.
   Член 4
   Нововъведение
   Един индустриален дизайн се счита за нов, ако никакъв друг идентичен дизайн не е бил предоставен на разположение на обществото преди датата на подаване на заявлението за регистрация или, ако се оспорва приоритетност, датата на приоритета. За идентични се считат дизайните, чиито характеристики се различават единствено по несъществени подробности.
   Член 5
   Индивидуален характер
   1.   Един индустриален дизайн се счита за притежаващ индивидуален характер, ако цялостното впечатление, което произвежда върху информиран потребител, е различно от цялостното впечатление, което се произвежда върху такъв потребител от който и да било дизайн, който е бил предоставен на разположение на обществото преди датата на подаване на заявлението за регистрация или, ако се оспорва приоритетност, датата на приоритета.
   2.   При оценяването на индивидуалния характер се взема предвид степента на свобода на дизайнера при разработването на дизайна.
   Член 6
   Оповестяване
   1.   За целите на прилагане на членове 4 и 5 един индустриален дизайн се счита за предоставен на разположение на обществото, ако е бил публикуван след регистрацията или друг вид официално признаване или изложен на показ, използван в търговията или оповестен по друг начин, освен в случаите, когато такива събития не биха могли разумно да са станали известни при нормалния ход на упражняване на икономическата дейност на специализирани кръгове в засегнатия сектор, опериращ в границите на Общността, преди датата на подаване на заявлението за регистрация или, ако се оспорва приоритетност, датата на приоритета. Все пак дизайнът не се счита за предоставен на разположение по единствената причина, че е бил оповестен пред трето лице при изрични или подразбиращи се условия за конфиденциалност.
   2.   Оповестяването не се взема предвид за целите на прилагането на членове 4 и 5, ако дизайнът, за който се търси защита при правото върху регистриран дизайн в държава-членка, е бил предоставен на разположение на обществото:

               a)

               от дизайнера, неговия законен наследник или трето лице в резултат на предоставена информация или действие, предприето от дизайнера или неговия законен наследник; и

               б)

               през дванадесет месечния период, предхождащ датата на подаване на заявлението за регистрация или, ако се оспорва приоритетност, датата на приоритета.

         3.   Параграф 2 се прилага също и ако дизайнът е бил предоставен на разположение на обществото като последствие от злоупотреба спрямо дизайнера и неговия законен наследник.
   Член 7
   Дизайни, продиктувани от техническите си функции и дизайни на вътрешни връзки
   1.   Правото върху дизайн не възниква за характеристики на външния вид на продукт, които са продиктувани единствено от техническа функция.
   2.   Правото върху дизайн не възниква за характеристики на външния вид на продукт, които трябва да бъдат възпроизведени по необходимост в точната им форма и измерения, за да може продуктът, в който се съдържа дизайнът или за който се прилага, да бъде механично свързан или поставен около или до друг продукт, така че всеки продукт да може да изпълнява своята функция.
   3.   Независимо от параграф 2, правото върху индустриален дизайн при условията, изложени в членове 4 и 5, се съдържа в дизайн, който служи на целта да позволи многократно сглобяване или свързване на взаимно заменими продукти в рамките на модулна система.
   Член 8
   Дизайни, противоречащи на обществената политика или на морала
   Правото върху индустриален дизайн не възниква за дизайн, който противоречи на обществената политика или на възприетите принципи за морал.
   Член 9
   Обхват на защита
   1.   Обхватът на защитата, която се предоставя за правото върху индустриален дизайн, включва всякакъв дизайн, който не произвежда върху информиран потребител различно цялостно впечатление.
   2.   При оценяване на обхвата на защитата се взема предвид степента на свобода на дизайнера при разработване на дизайна.
   Член 10
   Условия на защита
   След регистрацията дизайните, изпълняващи условията в член 3, параграф 2, са защитени чрез правото върху дизайн за един или повече периоди от пет години от датата на подаване на заявлението. Правилният собственик на правата може да поднови срока на защита за един или повече периоди от по пет години всеки, до срок от общо 25 години от датата на подаване на заявлението.
   Член 11
   Недействителност или отказ за регистрация
   1.   Отказва се регистрация за индустриален дизайн или, ако дизайнът е бил регистриран, правото върху него се прекратява:

               a)

               ако индустриалният дизайн не представлява дизайн по смисъла на член 1, буква a) или

               б)

               не изпълнява изискванията на членове от 3 до 8, или

               в)

               ако подателят на заявлението или собственикът на правата върху дизайна няма право на тях според законодателството на засегнатата държава-членка, или

               г)

               ако дизайнът не противоречи на предишен дизайн, който е бил предоставен на обществото след датата на подаване на заявлението или, ако се оспорва приоритетност, датата на приоритета, и който е защитен от дата, предхождаща посочената дата чрез регистрация на дизайн в Общността, или заявление за регистрация на дизайн в Общността, или право върху дизайн в заинтересованата държава-членка, или чрез заявление за такова право.

         2.   Всяка държава-членка може да разпорежда да бъде отказвана регистрация на дизайн или, ако дизайнът е бил регистриран, правото върху него да бъде декларирано за недействително:

               a)

               ако е използван отличителен знак в последващ дизайн и правотоо на Общността или правото на заинетересованата държава-членка, на което е подвластен този знак, дава правото на правилния собственик на знака да забрани такава употреба или

               б)

               ако индустриалният дизайн съставлява употреба без разрешение на работа, защитена от закона за авторското право в засегнатата държава-членка, или

               в)

               ако индустриалният дизайн съставлява неправилна употреба на който и да е от елементите, изброени в член 6б от Парижката конвенция за защита на индустриалната собственост, или на значки, емблеми и гербове, различни от обхванатите в член 6б на споменатата конвенция, които са от конкретен обществен интерес в засегнатата държава-членка.

         3.   На основанието, предоставено в параграф 1, буква в), може да се позовава единствено лицето, на което се полага правото върху индустриалния дизайн съгласно законодателството на засегната държава-членка.
   4.   На основанията, предоставени в параграф 1, буква г) и параграф 2, букви a) и б), може да се позовава единствено подателят на заявлението за собственост върху противоречивото право.
   5.   На основанието, предоставено в параграф 2, буква в), може да се позовава единствено лицето или субектът, засегнат от неговата употреба.
   6.   Параграфи 4 и 5 не засягат свободата на държавите-членки да разпореждат, че на основанията в параграф 1, буква г) и параграф 2, буква в) могат да се позовават също и подходящите органи във въпросните държави-членки по тяхна собствена инициатива.
   7.   Когато е била отказана регистрация на индустриален дизайн или право върху индустриален дизайн е било обявено за недействително в съответствие с параграф 1, буква б) или параграф 2, дизайнът може да бъде регистриран или правото върху него да бъде запазено в изменена форма, ако в тази форма спазва изискванията за защита и идентификацията на дизайна е запазена. Регистрацията или запазването в изменена форма може да включва регистрация, придружена от частичен отказ от страна на собственика от правото върху индустриалния дизайн или въвеждането му в регистъра на индустриалните дизайни чрез решение на съда, деклариращо частичната недействителност на правото върху дизайна.
   8.   Всяка държава-членка може да разпорежда, че като изключение от параграфи от 1 до 7 основанията за отказ на регистрация или за прекратяване на право, които са в сила в тази държава-членка преди датата, на която влизат в сила необходимите разпоредби за спазване на настоящата Директива, се прилагат за заявленията за регистрация на индустриални дизайни, които са били подадени преди тази дата и за настъпилите в резултат на тях регистрации.
   9.   Право върху индустриален дизайн може да бъде обявено за недействително дори след като е изтекло или е било доброволно отказано.
   Член 12
   Права, съдържащи се в правото върху индустриален дизайн
   1.   Регистрацията на индустриален дизайн дава на титуляра изключително право да го използва и да предотвратява използването му от трети лица без негово съгласие. Споменатото по-горе използване обхваща по-конкретно изработването, предлагането, изнасянето на пазара, вноса, износа или употребата на продукт, в който се съдържа дизайнът или за който се прилага, или складирането на такъв продукт за тези цели.
   2.   Когато по правото на държава-членка действията, посочени в параграф 1, не могат да бъдат предотвратени преди датата, на която влизат в сила разпоредбите, необходими за спазването на настоящата директива, правата, съдържащи се в правото върху индустриален дизайн, не могат да имат действие за предотвратяване на такива действия на лице, което ги е започнало преди тази дата.
   Член 13
   Ограничения на правата, съдържащи се в правата върху индустриален дизайн
   1.   Правата, съдържащи се в правото върху индустриален дизайн при регистрация, не се упражняват по отношение на:

               a)

               действия, извършени при частни условия и с нетърговски цели;

               б)

               действия с експериментални цели;

               в)

               действия за възпроизвеждане за целите на цитиране или преподаване, при условие че такива действия са съвместими с честната търговска практика и не засягат ненадлежно нормалното експлоатиране на дизайна и се посочва източника.

         2.   Освен това правата, съдържащи се в правото върху индустриален дизайн при регистрация, не се упражняват по отношение на:

               a)

               оборудването на кораби и самолети, регистрирани в друга държава, когато навлизат временно на територията на засегнатата държава-членка;

               б)

               внос в засегнатата държава-членка на резервни части и аксесоари за целите на ремонт на такива съдове;

               в)

               изпълнението на ремонта на такива съдове.

         Член 14
   Преходна разпоредба
   До времето, през което ще са приети поправки на настоящата директива по предложение на Комисията, в съответствие с разпоредбите на член 18, държавите-членки запазват в сила съществуващите си законови разпоредби, свързани с използването на дизайн на съставна част за целите на поправката на сложен продукт до възстановяването на оригиналния му вид и въвеждат промени в тези разпоредби само ако целта е да се либерализира пазарът на такива части.
   Член 15
   Изчерпване на права
   Правата, съдържащи се в правото върху индустриален дизайн при регистрация не се простират върху действия, свързани с продукт, в който дизайнът е включен в рамките на обхвата на защитата на правото върху дизайн, в който се съдържа или за който се прилага, когато продуктът е бил пуснат на пазара в Общността от собственика на правото върху дизайна или с негово съгласие.
   Член 16
   Отношение към други форми на защита
   Разпоредбите на настоящата директива не засягат каквито и да било разпоредби на правото на Общността или правото на засегнатата държава-членка, свързани с права върху нерегистриран индустриален дизайн, търговски марки или други отличителни знаци, патенти и полезни модели, печатарски шрифтове, гражданска отговорност или нелоялна конкуренция.
   Член 17
   Отношение към авторското право
   Индустриален дизайн, който е защитен с право върху дизайн, регистриран в държава-членка в съответствие с настоящата директива, подлежи на защита и по закона за авторското право на тази държава от датата на създаване на дизайна или фиксирането му под някаква форма. Степента, до която и условията, при които се предоставя такава защита, включително изискваната степен на оригиналност, се определят от всяка държава-членка.
   Член 18
   Преразглеждане
   Три години след датата на прилагане, посочена в член 19, Комисията предава анализ на последствията от разпоредбите на настоящата директива за индустриите в Общността и по-конкретно индустриалните сектори, които са най-засегнати, особено производителите на сложни съставни продукти и съставляващите ги части, за потребителите, за конкуренцията и за функционирането на вътрешния пазар. Най-късно една година след това Комисията предлага на Европейския парламент и на Съвета някакви изменения на настоящата директива, необходими за допълването на вътрешния пазар на съставни части на сложни продукти, както и каквито и да е било други промени, които счита за необходими след консултациите си с най-засегнатите страни.
   Член 19
   Прилагане
   1.   Държавите-членки въвеждат в сила необходимите законови, подззаконови или административни разпоредби, за да се съобразят с настоящата директива не по-късно от 28 октомври 2001 г.
   Когато държавите-членки приемат тези разпоредби, те трябва да съдържат препратка към настоящата директива или да бъдат придружени от такава препратка в момента на официалното им публикуване. Методите на извършване на такава препратка се разпореждат от държавите-членки.
   2.   Държавите-членки съобщават на Комисията разпоредбите от националното си право, които са приели в сферата, обхваната от настоящата директива.
   Член 20
   Влизане в сила
   Настоящата директива влиза в сила на 20-тия ден след публикуването ѝ в Официален вестник на Европейските общности.

   Член 21
   Адресати
   Адресати на настоящата директива са държавите-членки.

      Съставено в Люксембург на 13 октомври 1998 година.

            За Европейския парламент

            Председател

         J. M. GIL-ROBLES

            За Съвета

            Председател

         C. EINEM

      (1)  ОВ C 345, 23.12.1993 г., стр. 14 и

      ОВ C 142, 14.5.1996 г., стр. 7.

      (2)  ОВ C 388, 31.12.1994 г., стр. 9 и

      ОВ C 110, 2.5.1995 г., стр. 12.

      (3)  Становище на Европейския парламент от 12 октомври 1995 г. (ОВ C 287, 30.10.1995 г., стр. 157), обща позиция на Съвета от 17 юни 1997 г. (ОВ C 237, 4.8.1997 г., стр. 1), Решение на Европейския парламент от 22 октомври 1997 г. (ОВ C 339, 10.11.1997 г., стр. 52). Решение на Европейския парламент от 15 септември 1998 г. Решение на Съвета от 24 септември 1998 г.


title: Директива 93/79/ЕИО на Комисията от 21 септември 1993 година относно определяне на допълнителни разпоредби за списъците на сортовете посадъчен материал от овощни култури и на овощни култури, съхранявани от доставчиците съгласно Директива 92/34/ЕИО на Съвета

text:
Важна правна забележка

|

31993L0079

Официален вестник n° L 256 , 14/10/1993 стр. 0025 - 0031 специално финландско издание: глава 3 том 53 стр. 0017  специално шведско издание: глава 3 том 53 стр. 0017  специално чешко издание глава 3 том 15 стр. 115  - 121 специално испанско издание глава 3 том 15 стр. 115  - 121 специално унгарско издание глава 3 том 15 стр. 115  - 121 специално литвийско издание глава 3 том 15 стр. 115  - 121 LV.ES глава 3 том 15 стр. 115  - 121 MT.ES глава 3 том 15 стр. 115  - 121 PL.ES глава 3 том 15 стр. 115  - 121 SK.ES глава 3 том 15 стр. 115  - 121 специално словенско издание глава 3 том 15 стр. 115  - 121

		19930921Директива 93/79/ЕИО на Комисиятаот 21 септември 1993 годинаотносно определяне на допълнителни разпоредби за списъците на сортовете посадъчен материал от овощни култури и на овощни култури, съхранявани от доставчиците съгласно Директива 92/34/ЕИО на СъветаКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид Директива 92/34/ЕИО на Съвета от 28 април 1992 г. относно търговията с посадъчен материал от овощни култури и с овощни култури, предназначени за производството на плодове [1], изменена с Решение 93/401/ЕИО на Комисията [2], и по-специално член 9, параграф 6 от нея,като има предвид, че една система за описание на сортовете вече съществува на международно ниво; като има предвид, че същевременно и Международният съюз за защита на новите сортове растения (UPOV) е разработил такава система;като има предвид, че е желателно системата на Общността да се основава на опита, придобит на международно ниво;като има предвид, че доставчиците, чиято дейност е ограничена само с пускането на пазара на посадъчен материал от овощни култури и на овощни култури, тези доставчици не бива да бъдат подлагани на толкова обременителни изисквания;като има предвид, че мерките, които са предвидени в настоящата директива, са в съответствие със становището на Постоянния комитет по посадъчния материал и овощните видове и родове култури,ПРИЕ НАСТОЯЩАТА ДИРЕКТИВА:Член 1Настоящата директива предвижда допълнителни разпоредби за списъците на сортовете посадъчен материал от овощни култури и на овощни култури, съхранявани от доставчиците, съгласно разпоредбите на член 9, параграф 2, ii) от Директива 92/34/ЕИО.Член 21. Списъците, съставяни от доставчиците, включват следното:i) наименованието на сорта, заедно с по-добре познатите му синоними, там където това е подходящо;ii) индикации по отношение поддържането сорта и на прилаганата посадъчна система;iii) описание на сорта, най-малко въз основа на характеристиките и изразяването им, така както е посочено в приложението към настоящето;iv) ако е възможно, индикации по какво се различава този сорт от останалите сортове, които имат по-голяма прилика с него.2. Алинеи ii) и iv) от параграф 1 не се прилагат за доставчици, чиято дейност се ограничава само до снабдяването на пазара с посадъчен материал от овощни култури и с овощни култури.Член 31. Държавите-членки въвеждат в сила законовите, подзаконовите или административните разпоредби, необходими, за да се съобразят с настоящата директива не по-късно от 30 юни 1994 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определя от държавите-членки.2. Държавите-членки съобщават на Комисията текста на основните разпоредби от националното си законодателство в областта, уредена с настоящата директива.Член 4Адресати на настоящата директива са държавите-членки.Съставено в Брюксел на 21 септември 1993 година.За КомисиятаRené SteichenЧлен на Комисията[1] ОВ L 157, 10.6.1992 г., стр. 10.[2] ОВ L 177, 21.7.1993 г., стр. 28.--------------------------------------------------19930921ПРИЛОЖЕНИЕХАРАКТЕРИСТИКИ НА СОРТОВЕТЕ И СТЕПЕНИ НА ИЗРАЗЯВАНЕТО ИМCitrus sp.Младо, напъпило клонче: антоцианиново оцветяване на връхчето (10 до 15 cm от връхчето му)няма (оцветяване)има (оцветяване)Плод: форма на дисталния му крайвдлъбнатапресеченазакръгленалеко оформена като цицкадобре изявено оформление като цицкаПлод: цвят на повърхносттазелензелен до жълтжълтжълт до оранжеворанжеворанжев до червенрозовчервенвиолетовКога узрява плодътмного ранораносреднокъсномного късноCorylus avellana L.Кога се разпукват листните пъпки (кога от пъпката са вече покарали 2 листа)много раномного рано до раноранорано до средносредносредно до къснокъснокъсно до много късномного късноКога разцъфтяват мъжките цветовемного раномного рано до раноранорано до средносредносредно до къснокъснокъсно до много късномного късноКога разцъфтяват женските цветовемного раномного рано до раноранорано до средносредносредно до къснокъснокъсно до много късномного късноРазвитие на цветната чашка/розетките на съцветията: дължината ѝ в сравнение с дължината на плодакъсаравна на плодапо-дълга (от плода)Развитие на цветната чашка/розетките на съцветията: врязаност но венчелистчетатаслабасреднасилнаРазвитие на цветната чашка/розетките на съцветията: назъбеност на врязаността на венчелистчетатаслабасреднасилнаПлод: размеримного малкималкисредниголемимного големиПлод: форматопчестаконусовиднаяйцевиднакъса въз-цилиндричнаудължена въз-цилиндричнаКога узрявамного раномного рано до раноранорано до средносредносредно до къснокъснокъсно до много късномного късноПлод: процентно съотношение на ядката (в тегловни проценти)много малкамалкасреднаголямамного голямаCydonia Mill.Растението: външен видизправенополуизправеноразпереноФорма на листата:елипсовиднавъз-яйцевиднаяйцевидназакръгленаПлод: обща форматопчестаяйцевиднакрушовиднастесненанеправилнапродълговатаFragaria x. ananassa Duch.Съцветие: положение спрямо шумата (листата)подна едно ниво снадПлод: размеримного малкималкисредниголемимного големиПлод: преобладаваща формабъбрековидна формапродълговатакръглаконусовиднадвуконуснапочти цилиндричнаклинообразнаяйцевиднасърцевиднаПлод: цвят на плодабелезникаво жълтсветло оранжеворанжеворанжево червенчервенвиолетовтъмно лилавКога узрява (50 % от растенията да са с узрели плодове)много ранораносреднокъсномного късноСтоеж на растениетоне се катериотчасти катерливонапълно катерливо растениеJuglans regia L.Кога се пукват пъпкитемного раномного рано до ранорано до раносредносредносредно до къснокъснокъсно до много късномного късноДърво: тип женски цветовеединични цветовесъцветияДърво: тип на разклоняване на женските цъфтящи клонкинеопределенопределенКога узряваранорано до средносредносредно до къснокъсноMalus Mill.Дърво: жизненостслабасреднасилнаПлод: форматопчестатопчесто-конусовиднаскъсена топчесто-конусовиднасплеснатасплеснато-топчеста (посплесната откъм полюсите)конусовиднаудължено-конусовиднапресечен конуселипсоиднаелипсоидно-конусовидна (яйцевидна)продълговатапродълговато-конусовиднапродълговата-прищвъкната (вталена)Плод: по цвета кожицата отгоре на плодаоранжевчервенлилаввъзкафявКога започва цъфтежът (10 % отворени цветчета)много ранораносреднокъсномного късноРизомни вариетети (разни сортове според корена)Дърво: жизненост (в посадъчната леха)слабасреднасилнаДърво: брой на основните клонки (в посадъчната леха)много малко на бройняколкосреден броймного клонкиголямо множество клонкиOlea europe L.Плод: формаудълженаелипсовиднатопчестаПлод: наличие на заострено връхченямаимаПлод: форма на основатазаобленапресеченавдлъбнатаПлод: ширина на вдлъбнатината за дръжкататяснасреднаширокаPrunus amygdalus Batsch.Кога започва цъфтежамного раномного рано до раноранорано до средносредносредно до къснокъснокъсно до много късномного късноЦвят: оцветяване на венчелистчетатабелирозово-белирозовитъмно розовиКога узрявамного ранораносреднокъсномного късноСухият плод: форма на върхаплосъкзаоблензаостренЯдка: форматясна елипсовиднаелипсовиднаширока елипсовиднамного широка елипсовиднаPrunus armeniaca L.Размер на плодамалъксреденголямПлод: дълбочина на вдлъбнатината за дръжчицатаплиткасреднадълбокаПлод: основен (фонов) цвят на кожичкатабялкремав до жълтсветлооранжеворанжевтъмнооранжевПлод: оцветяване на вътрешната тъкан (месото на плода)бялокремавосветлооранжевооранжевотъмнооранжевоКога започва цъфтежът (кога по дървото се появяват напълно отворили се цветчета)раносреднокъсноКога узрявамного ранораносреднокъсномного късноPrunus avium L. и Prunus cerasus L.Кога цъфтимного ранораносреднокъсномного късноПлод: размеримного малъкмалъксреденголяммного голямПлод: оцветяване на ципата (кожичката)жълтооранжево-червеноярко червено (цинобър) на бледо жълт основен фонярко червено (цинобър)махагончерноПлод: кога узрявамного ранораносреднокъсномного късноPrunus domestica L.Плод: размери (на физиологично узрелите плодове)много малкималкисредниголемимного големиПлод: обща форма в профил (при физиологично узрели плодове)заоблено плосказаобленапродълговатаудълженаПлод: основен фонов цвят на кожичката (включително мъхът отгоре по кожичката; за физиологично узрелите плодове)белезникав (прозрачен)зеленжълтеникаво-зеленжълторанжево-жълтчервенлилаввиолетово-синПлод: цвят на тъканта вътре (месото на плода) (при физиологично узрели плодове)белезникавжълтжълтеникаво-зелензеленоранжевчервенКостилка: прикрепеност към вътрешната тъкан (месото) на плода (при физиологично узрели плодове)неприкрепена (съвсем лесно се отделя)полу-прикрепенаприкрепена (костилката се отделя трудно)Костилка: размери в сравнение с големината на плода (при физиологично узрели плодове)малкасреднаголямаСезон на узряванемного ранораносреднокъсномного късноPrunus persica (L.) Batsch.Дърво: типнормалнотрънливоКлонките с покълнали цветни пъпки: антоцианиново оцветяваненямаимаКога започва цъфтежътмного ранораносреднокъсномного късноЦвят: форма на цветарозацея (като розетка)като камбанкаВенчелистчета: размеримного малкималкисредниголемимного големиДръжчиците на листата (петиолите): наличие на нектарни отворинямаимаДръжчиците на листата (петиолите): форма на нектарните отворикръглибъбрековидниПлод: мъхнямаимаПлод: основен цвят на вътрешната тъкан (месото)бялжълт до оранжево-жълтчервенКостилка: отделя се леко от месото на плодаданеКога узрявамного ранораносреднокъсномного късноPrunus Salicina L.Плод: размеримного малкималкисредниголемимного големиПлод: основен фонов цвят на кожицатабелезникав (прозрачен)зеленжълтеникаво-зеленжълторанжев до жълтчервенлилаввиолетово-синтъмносинПлод: оцветяване на тъканта вътре (месото на плода)белезникавожълтожълтеникаво до зеленозеленооранжевочервеноКога цъфтимного ранораносреднокъсномного късноКога узрявамного ранораносреднокъсномного късноPyrus communis L.Кога цъфти (дата на пълното разцъфтяване)много ранораносреднокъсномного късноПлод: размеримного малкималкисредниголемимного големиПлод: обща форма в профил (при надлъжен разрез)вдлъбнатаправилнаизпъкналаПлод: съотношение на дължината към максималния диаметър на плодамного къскъссреденпродълговатмного продълговатПлод: основен цвят на кожицата (при зрелост на плода)зеленжълто-зеленжълтчервенПлод: дължина на дръжчицатакъсасреднадългаСезон на зрелост за бране на плодоветемного ранораносреднокъсномного късноRibes silvestre Mert et Koch, Ribes niveum Lindl. (червено и бяло френско грозде); Ribes sylvestre)Кога узряват плодоветемного ранораносреднокъсномного късноПлодово гроздче: дължина, включително дръжкатамного късичкокъсосреднодългомного дългоЯгодка: размеримного дребнадребнасреднаедрамного едраЯгодка: оцветяванебялабелезникаво-жълтарозовачервенаRibes uva crispa L. (цариградско грозде)Растение: формавъзяйцевидносферичнонапречно разположен елипсоидПлод: размермного дребендребенсреденедърмного едърПлод: формасфериченелипсоиденкрушовиденПлод: цвят на плодажълтжълто-зелензелен, с белезникав оттенъкзеленчервенКога узряват плодоветемного ранораносреднокъсномного късноRibes nigrum L. (касис)Растение: съотношение височина/диаметърнискосредновисокоПлод: размеримного дребендребенсреденедърмного едърКога узрява плодътмного ранораносреднокъсномного късноRubus subgenus Eubatus Sect. Moriferi и Ursini (къпина) и хибридни къпиниРастение: външен вид: как растеизправеноизправено до полуизправенополуизправенополуизправено до пълзящопълзящоНеактивната (дормантна) лозница: бодлинямаимаПлод: размермного дребендребенсреденедърмного едърКога започва да зреемного ранораносреднокъсномного късноRubus idaeus L. (малина)Растение: брой на младите покарали лозницимного малкомалкосредномногосъвсем многоСамо сортовете, които през лятото дават плод главно по лозниците от миналата годинаНеактивната лозница: цвятсивкаво-кафявасивкаво-кафява до кафявакафявакафява до виолетово-кафявавиолетово-кафяваПлодове: цвятжълтибледочервенисредно червенитъмночервениоранжевивиолетовичерниПлодове: размеримного дребнидребнисредниедримного едриПлод: съотношение дължина/ширинатолкова дълъг, колкото и широкпо-дълъг от ширината симного по-дълъг, отколкото е широкГлавното количество плод се ражда:през лятото, на лозницата от миналата годинапрез есента, на лозница от тази годинаКога узряват плодовете, които са на лозница от миналата годинамного ранораносреднокъсномного късно--------------------------------------------------